G.W.Bush: Ako hoćemo izbjeći rat, sve zemlje svijeta moraju nastaviti pritisak na Baghdad da prihvati rezoluciju. 8/11/02 - 2002-11-08
Suradnja Saddama Huseina sa rezolucijom UN-a mora biti trenutačna i bezuvjetna, ili će se susresti s najgorim posljedicama, rekao je pr
Usvojivši prije nekoliko trenutaka rezoluciju, Vijeće Sigurnosti UN-a je ispunilo svoje važne obaveze, ostalo na nivou svojih principa i izdalo jasno i pravovremeno upozorenje Saddamu Husseinu, da mora u potpunosti razotkriti i uništiti svoje oružje za masovno uništenje. On mora poštovati svaki mogući metod kojim će se provjeriti njegovo ispunjavanje reozlucije. Njegova suradnja mora biti trenutačna i bezuvjetna, ili će se susresti s najgorim posljedicama. .. Svijet je donio danas jednoglasnu odluku i zajedničkim glasom objavio da odmetnutom režimu u Iraku neće biti dozvoljeno da izgradjuje ili posjeduje kemijsko, biološko ili nuklearno oružje. To je presuda američkog Kongresa, presuda Vijeća Sigurnosti UN-a. Sada svijet mora insistirati na tome da se takva presuda i sprovede u djelo. Obaveza Iraka da se razoruža nije nova, niti je odskora. Kako bi okončao rat u Zaljevu, i osigurao vlastito preživljavanje, irački režim je 1991. godine pristao na razoružavanje. Više od jednog desetljeća, Irački režim medjutim vlastitu preuzetu obavezu, tretira s prezirom. Kao što stoji u danas usvojenoj Rezoluciji, Irak je već teško prekršio prošle zahtjeve Ujedinjenih Naroda. Irak agresivno traga za posjedovanjem oružja za masovno uništenje, čak i dok su inspketori UN-a boravili u toj zemlji. Irak je ometao rat UN-ovih inspektora zamkama, odgadjanjima, i prijetnjama - čineći njihov rad nemogućim, i dovodeći do 4 godine bez ikakve inspektorske prisutnosti. Svijet je iz takvog iskustva izvukao osnovnu lekciju - inspekcije neće rezultirati razoružavanjem Iraka ukoliko bagdadski režim ne bude u potpunosti suradjivao. Inspketori nemaju moć razoružati režim koji to neće. Oni samo mogu potvrditi je li vlada pristala na razoružanje ili ne. Povijest je pokazala da, kada irački lideri ometaju inspekcije i priječe napredak, to znači da nešto kriju. Danas usvojena rezolucija za Irak predstavlja test - ali posljednji test. Irak se mora sada, bez ikakvih odlaganja ili pregovora, totalno razoružati; primiti s dobrodošlicom inspektore, i fundamentalno promijeniti pristup kojeg se drži već više od deset godina. Taj režim mora odmah omogućiti trenutačan i ničim ograničen pristup svakom objektu, svakom dokumentu, svakoj individui koju inspektori identificiraju. Irak može biti uvjeren da ona stara igra varanja, koja se tolerirala, neće više biti dopuštena. Svaki čin odlaganja ili prkošenja bit će dodatno kršenje medjunarodnih obaveza, i jasan signal da Irački režim ponovno napušta stazu koju je dobrovoljno prihvatio. Usvajanje ove rezolucije mora osigurati da svijet ponovno ne upadne u zamku neproduktivnih debata oko toga je li ovo ili ono pojedino nepoštivanje, ozbiljno krešenje ili ne. Iračko nepoštivanje bilo kojeg dijela rezolucije jest ozbiljno jer će takva loša namjera u stvari pokazati da Irak nema namjeru da se razoruža. Ako hoćemo izbjeći rat, sve zemlje svijeta moraju nastaviti vršiti pritisak na Baghdad da prihvati rezoluciju i da ispoštuje ono što stoji u njoj, i svoje obaveze. Amerika će se ravnati samo po jednome: ispunjava li Irak zahtjeve rezolucije Vijeća Sigurnosti ili ne? Sjedinjene Države su pristale da razgovaraju o svakom materijalnom kršenju rezolucije, s Vijećem Sigurnosti, ali bez mogućnosti da time ugroze svoju slobodu poduzimanja akcije u svrhu obrane naše zemlje. Ako Irak ne bude u potpunosti poštovao rezolucije, Sjedinjene Države i druge države će razoružati Saddama Husseina. .. Ja sam se već sastao s čelnikom Programa UN-a za Inspekciju, i s čelnikom Medjunarodne Agencije za Atomsku Energiju, koja se bavi pitanjima nuklearnog oružja. Ja sam im pružio uvjeravanja da će Sjedinjene Države u potpunosti poštovati njihove napore, uključujući i zahjtev za informacijama koje bi im mogle pomoći da identificiraju ilegalne aktivnosti i materijale u Iraku. Ja pozivam svaku članicu UN-a da u potpunosti podrži inspektorske timove. Inspektori imaju važan zadatak - da u potpunosti iskoriste alat koji smo im dali ovom rezolucijom. Svi Iračani - patrioti bi trebali ovu rezoluciju prihvatiti kao priliku da Irak izbjegne rat i okonča svoju izolaciju. Saddam Hussein ne može kriti oružje za masovno uništenje od medjunarodnih inspektora bez suradnje stotina i hiljada Iračana - onih koji rade na tim programima, i onih koji su odgovorni za skrivanje tog oružja. Mi pozivamo baš te Iračane da otkriju informacije koje imaju inspektorima, Sjedinjenim Državama, ili drugim zemljama, na svaki način na koji to mogu. Tim što bi bili dio procesa razoružanja, oni pomažu svojoj zemlji. Amerikanci razumiju šta je sve došlo u pitanje. U vodjenju rata protiv terora, mi smo odlučni usprotiviti se svakom izvoru katastrofe, koja prijeti našoj zemlji, našim prijateljima, i našim saveznicima. Mi vodimo aktivnu borbu protiv opasnih terorističkih mreža širom svijeta. Mi smo se usprotivili i jednom jedinstveno opasnom režimu - režimu koji štiti teroriste i koji ih može snabdijeti oružjem masovnog razaranja; režimu koji je izgradio tako užasno oružje i već ga koristio da njime ubije na hiljade; brutalnome režimu koji ima povijest neobuzdane ambicije ali i pogrešne procjene. .. Sjedinjene Američke države neće voditi život koji je na milost i nemilost neke grupe ili režima koji imaju motiv i tragaju za načinima da ubijaju Amerikance u velikom broju. Prijetnja Americi je isto tako prijetnja miru i sigurnosti na Srednjem Istoku i mnogo dalje. Ako iračkom diktatoru bude omogućeno da dodje do nuklearnog oružja, on bi mogao obnoviti svoju praksu izazivanja i invazija, i tako diktirati budućnost jednog tako važnog područja. Sučeljavajući se s tom prijetnjom, Amerika traži podršku ostatka svijeta. Ako akcija postane nužna, mi ćemo je poduzeti u interesu cijelog svijeta. A, Amerika očekuje iračko poštivanje svih rezolucija UN-a. Došao je trenutak da irački narod obustavi represiju, da pronadje slobodu i počne živjeti s nadom. .. Rješenje trenutne krize je već odredjeno: to je potpuno razoružanje Iraka od oružja za masovno uništenje. Jedino pitanje jest: neka irački režim odluči kako! Sjedinjene Države bi više voljele da Irak ispuni obaveze svojevoljno, ali, ipak smo pripremni i za alternativu. U svakom od ova va slučaja, pravdeni zahjtevi svijeta bit će ispunjeni.